Gemengde vooruitsig vir petrolpryse | Maroela Media
Gemengde vooruitsig vir petrolpryse
Die outomobiel-assosiasie (AA) het gesê petrolprysdata toon 'n gemengde vooruitsig vir die einde van November met 'n skerp toename in internasionale oliepryse terwyl die rand versterk. Die AA het kommentaar gelewer op die ongeouditeerde maandelikse brandstofprysdata wat deur die Sentrale Energiefonds vrygestel is.
"Dit is nogal ongewoon om só 'n wye verskeidenheid van vooruitsigte te hê soos wat tans die geval is," het die AA bygevoeg. "Petrol sal waarskynlik met 36c per liter daal, maar diesel sal waarskynlik slegs met 4c daal. Paraffien wys 'n toename van byna 10c per liter."
Volgens die AA bring die onlangse skerp toename in die internasionale pryse van geraffineerde brandstof 'n einde aan 'n maande lange daling in die prys. Die internasionale prys van diesel het tussen 2 November en 11 November met byna 20% gestyg voor dit effe gedaal het. Petrol het met meer as 15% gestyg.
"Die rand kon gelukkig meeste van dié verhogings teenstaan en het sterk teen die Amerikaanse dollar verstewig, tot minder as R15.50 op 10 November."
Volgens die AA word die skommeling in geldeenheid en oliepryse toegeskryf aan wêreldverbruik wat vinniger toegeneem het as vervaardiging en die Amerikaanse verkiesing van Joe Biden as president. Optimisme in die lig van 'n aankondiging oor 'n entstof vir Covid-19 is 'n teenvoeter vir spanning oor hernude afsonderingsregulasies in Europa en die vinnige verspreiding van Covid-19 in die VSA.
"Onder die omstandighede bly die olieprys en rand/dollar-wisselkoers so stabiel as wat daar kan verwag word."
Die AA sê alhoewel die Suid-Afrikaanse ekonomie tans in 'n kwesbare toestand is, sal petrolverbruikers die eerste wees om die impak van enige ekonomiese skok te ervaar.
Man word beskuldig van R150 miljoen se WVF-Ters-bedrog
Man vas oor moord kort ná hy vrou as vermis aanmeld
Biden is nie as president verkies soos in die berig beweer word nie. Die media het hom as wenner aangewys maar dit beteken nie dit is so nie.
Brandstof gaan af en voedsel gaan op. 'n Mens kan nie wen nie.
Iets wat my jare al laat wonder!
Wanneer die brandstofpryse styg, is die winkels vinnig om pryse te verhoog, maar sodra die brandstofpryse daal, gebeur niks. Die pryse bly dieselfde?